Протокол №45

Бяла Слатина, 24.10.2017 г.

Днес, 24.10.2017 г. се проведе заседание на Общинска избирателна комисия Бяла Слатина. На него присъстваха 11 члена на комисията, а именно:

|  |
| --- |
| Цветелина Андреева Андровска-Илиева |
| Маргарит Марков Маждраков |
| Цветелина Божинова Лазарова |
| Фейсал Байрамов Кариманов |
| Николай Иванов Гурзовски |
| Веселка Ангелова Донова |
| Светла Петрова Върбанова |
| Илия Петров Иванов |
| Христо Иванов Марински |
| Емилия Георгиева Раловска |
| Максим Цветков Костадинов |

**Цв.Андровска-Илиева:** Колеги, присътват всички 11 члена на комисията, имаме кворум, можем да проведем заседанието си. Представям Ви проекта за дневен ред.

1. Вземане на решение за упълномощаване на председателя на Общинска избирателна комисия Бяла Слатина за процесуално представителство пред Административен съд Враца;
2. Вземане на становище по насрочени срещу решения на ОИК съдебни дела;
3. Разни

Председателят на комисията покани и членовете за допълнения в дневния ред, но такива не постъпиха.

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Заместник-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Веселка Ангелова Донова | Член | Х |  |
| 6. | Фейсал Байрамов Кариманов | Член | Х |  |
| 7. | Христо Иванов Марински | Член | Х |  |
| 8. | Светла Петрова Върбанова | Член | Х |  |
| 9. | Илия Петров Иванов | Член | Х |  |
| 10. | Емилия Георгиева Раловска | Член | Х |  |
| 11. | Максим Цветков Костадинов | Член | Х |  |
|  | ОБЩО: | | 11 | 0 |

Дневният ред е приет единодушно.

По т.1 от дневния ред.

Председателят на комисията **Цв.Андровска-Илиева:** Колеги, на 11.10.2017г. постъпи жалба от Ценко Кръстев Чоков срещу наше решение №227/06.10.2017г., с което прекратихме предсрочно пълномощията му. Комплектовала съм и съм изпратила преписката на Административен съд Враца за разглеждане по компетентност. Съдът е насрочил открито съдебно заседание за разглеждане на делото на 25.10.2017 г. от 11,00 ч. Поискали са ни да представим заверено копие от Решението на ЦИК, с което ние сме назначени за комисия, както и заверено копие от нашето решение, с което през 2015 г. сме обявили за избран за кмет на кметство Галиче Ценко Кръстев Чоков. Вчера съм направила копия на необходимите документи и утре ще ги представя в съдебното заседание. Във връзка с това ви предлагам да ме упълномощите за представлявам комисията по делото.

*„ОТНОСНО: упълномощаване на председателя на Общинска избирателна комисия Бяла Слатина за процесуално представителство пред Административен съд Враца*

*В Общинска избирателна комисия Бяла Слатина е постъпила жалба от Ценко Кръстев Чоков против Решение №227/06.10.2017 г. на ОИК Бяла Слатина. Спазвайки процедурата, цялата преписка по издаването на атакуваното решение е изпратена в срок на Административен съд Враца.*

*Във връзка с горното, и на основание чл. 87, ал.1, т.1 от ИК,  Общинска избирателна комисия Бяла Слатина*

***Р Е Ш И:***

*УПЪЛНОМОЩАВА Цветелина Андреева Андровска-Илиева – председател на ОИК Бяла Слатина да представлява Общинска избирателна комисия Бяла Слатина пред Административен съд Враца за осъществяване на процесуално представителство и защита по образуваното дело, като има право да извършва всякакви процесуални действия, да прави доказателствени искания и възражения, да подава молби, становища, писмени бележки и други.*

*Решението подлежи на оспорване в тридневен срок от обявяването му пред Централната избирателна комисия.“*

**Цв.Андровска-Илиева:** Колеги, слушам Вашите мнения, предложения и допълнения към така представения Ви проект за становище. /*Мълчание/.* Да считам, че няма. В такъв случай предлагам да преминем в режим на гласуване и да приемем така предложения проект за решение.

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Заместник-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Веселка Ангелова Донова | Член | Х |  |
| 6. | Фейсал Байрамов Кариманов | Член | Х |  |
| 7. | Христо Иванов Марински | Член | Х |  |
| 8. | Светла Петрова Върбанова | Член | Х |  |
| 9. | Илия Петров Иванов | Член | Х |  |
| 10. | Емилия Георгиева Раловска | Член | Х |  |
| 11. | Максим Цветков Костадинов | Член | Х |  |
|  | ОБЩО: | | 11 |  |

Решение №228 на Общинска избирателна комисия Бяла Слатина е прието с единодушие.

По втора точка от дневния ред за вземане на становище по насроченото дело, ви предлагам следния проект за протоколно решение, с което да одобрим становището на комисията:

*„Уважаеми административни съдии,*

*Моля да отхвърлите жалбата на Ценко Кръстев Чоков като неоснователна и да постановите решение, с което да потвърдите Решение №227/06.10.2017 г. на Общинска избирателна комисия Бяла Слатина като правилно и законосъобразно.*

*Решение №227/06.10.2017 г. на Общинска избирателна комисия Бяла Слатина е издадено от компетентен орган, в кръга на неговите правомощия и същото е съобразено с материалния и процесуалния закон.*

*Решението е съобразено с указанията Върховния административен съд, дадени на комисията с Решение №11695 по описа на съда. Съдебния състав е дал 14дневен срок на Общинска избирателна комисия Бяла Слатина да издаде административен акт, съобразно дадените указания. В посочения срок, Общинска избирателна комисия е постановила Решение №227/06.10.2017г., с което е прекратила предсрочно пълномощията на кмета на кметство Галиче Ценко Кръстев Чоков, като комисията е посочила подробни мотиви за това си решение.*

*Комисията е възприела указанията на съда, че за кмет на кметство не е налице законно гарантирано право на ползване на неплатен отпуск. За разликата от платения отпуск, който е конституционно гарантирано субективно право на работещия, неплатения отпуск е дадена от закона възможност за работника, която той може да реализира само по волята на работодателя. Именно на работодателя е предоставена възможност да прецени дали и кога да разреши ползване на неплатен отпуск. Законното ползване на неплатен отпуск не може да стане с едностранно уведомление на работника, а е необходимо и изрично изявление на работодателя, каквото в случая липсва, поради факта, че трудовото правоотношение с кмета на кметство възниква след пряк избор от населението, а не по изявление на орган по назначението. Кметът е териториален орган на изпълнителната власт – чл.38, ал.1 от ЗМСМА и чл.19, ал.1, във връзка с ал.3, т.2 от ЗА. Той се избира пряко от населението за срок от четири години. С оглед на тези разпоредби не може да се приеме, че кметът на кметство работи по трудово или служебно правоотношение, поради което трудовоправния му статут е уреден с препращащата норма на чл.38, ал.7 от ЗМСМА при изрично предвидено в нормата ограничение – доколкото упражняването на тези права не е в противоречие или е несъвместимо с осъществяване на функциите му на орган на местна изпълнителна власт. Правомощията на кмет на кметство са разписани в чл.46, ал.1 от ЗМСМА, като в голямата си част осъществяването на тези правомощия изисква непрекъснато осъществяване на функциите на органа на местна изпълнителна власт. Продължителната невъзможност на кмета на кметство да изпълнява задълженията си, дори по обективни причини, се санкционира с предсрочно прекратяване на пълномощията.*

*Във връзка с гореизложеното, моля да постановите решение, с което да отхвърлите жалбата на Ценко Кръстев Чоково като неоснователна и да постановите решение, с което да потвърдите Решение №227/06.10.2017 г. на Общинска избирателна комисия Бяла Слатина като правилно и законосъобразно.“*

**Цв.Андровска-Илиева:** Колеги, слушам Вашите мнения, предложения и допълнения към така представения Ви проект за становище. *Мълчание. Да* считам, че няма. В такъв случай предлагам да преминем в режим на гласуване и да приемем така предложения текст, който да представя в административния съд.

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Заместник-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Веселка Ангелова Донова | Член | Х |  |
| 6. | Фейсал Байрамов Кариманов | Член | Х |  |
| 7. | Христо Иванов Марински | Член | Х |  |
| 8. | Светла Петрова Върбанова | Член | Х |  |
| 9. | Илия Петров Иванов | Член | Х |  |
| 10. | Емилия Георгиева Раловска | Член | Х |  |
| 11. | Максим Цветков Костадинов | Член | Х |  |
|  | ОБЩО: | | 11 |  |

С протокол но решение, единодушно е прието становището, което да представим в съда.

**Цв.Андровска-Илиева:** По Трета точка от дневния ред – Разни, някой има ли нещо да каже? Няма изказвания.

Поради изчерпване на дневния ред, заседанието на Общинска избирателна комисия Бяла Слатина беше закрито.

ПРЕДСЕДАТЕЛ: СЕКРЕТАР:   
Цветелина Андровска-Илиева Цветелина Лазарова